Hynynen, Lakkala ja Lastikka kuukauden pelaajat - UrheiluSuomi.com
209768 Salibandy 16.2.2016
Liigakakkosena olevan Jyväskylän Happeen Veli-Matti Hynynen johtaa sarjan pistepörssiä ja maalipörssiä 22 ottelussa syntyneillä tehoillaan 45+15=60. Hynysen tammikuun saavutuksiin kuuluu myös Suomen Cupin voitto, ja loppuottelussa Viikinkejä vastaan hän kunnostautui sekä maalintekijänä että syöttäjänä. Veli-Matti Hynynen, 32, on pelannut Salibandyliigassa yhteensä 222 ottelua, joissa on syntynyt 257 maalia ja 135 maalisyöttöä. Pääsarjapelit 2007 Happeessa aloittanut Hynynen poikkesi välillä kaksi kautta Nokian KrP:ssä, josta palasi 2011 Jyväskylään.
Kreeta Lakkala on torjunut Tampereen Classicin Naisten Salibandyliigan kärkipaikalle, ja joukkue onkin päästänyt sarjassa NST:n jälkeen toiseksi vähiten maaleja. Lakkala loisti tammikuussa myös naisten Suomen Cupin finaalissa, jossa hän oli 24 sekunnin päässä nollapelistä Classicin lyödessä NST:n 3-1. Kreeta Lakkala, 32, on pelannut uransa kaikki 143 liigaottelua Classicissa, jonka paidassa hän on voittanut viisi Suomen mestaruutta ja yhden SM-hopean.
Viime kevään nuorten maailmanmestari Ville Lastikka johtaa Divarin pistepörssiä tehtailtuaan pelaamissaan 19 ottelussa 31 maalia ja 23 maalisyöttöä. Vaikka Lastikka on tällä kaudella suorittanut varusmiespalvelusta, hän on johtanut Steelersin sarjakakkoseksi taistelemaan runkosarjan voitosta paikallisvastustaja LaSB:n kanssa.
Miesten ja naisten kuukauden liigapelaajien valinnasta vastaavat maajoukkuevalmentajat. Divarin kuukauden pelaaja valitaan sarjan valmentajien äänestyksellä.
Arvostettu suomalainen NHL-kykyjenetsijä arvioi Jack Hughesia ja Kaapo Kakkoa - "Tästä kaksikosta molemmat ovat sellaisia" (Ilta-Sanomat)
Tiedätkö, mistä on kyse? Ammattiurheilijalle kasvoi todella ihmeellinen patti jalkaan - Ihmiset kehottavat miestä menemään sairaalaan välittömästi (SuomiUrheilu)
Leijonat kunnioitti Matti Nykäsen muistoa (Uusi Suomi)
Kaapo Kakko ei yllä MM-kisojen pistekärkeen - Tre Kronin Nylander taistelee ykköspaikasta Venäjän Kutsherovin ja Kanadan Manthan kanssa (Helsingin Uutiset)
NHL-puolustaja siirtyy KHL:ään (Sportti.com)
Painonnosto24125
Keilailu23873
Turo AsplundJoonas KomulainenAaro VidgrenValtteri ViljanenRoope TalajaRyan LannonToni KallelaKristian TuohilampiVictor WestermarckHenri Sillanpää